ཀུན་མཁྱེན་མི་ཕམ་པ་དགུང་ལོ་ཆུང་དུས་སྦ་བཞེད་དང་།ཀ་མ་ལ་ཤཱི་ལའི་སྒོམ་རིམ་དག་ལ་གཞི་བཅོལ་ནས།ངེས་ཤེས་སྒྲོན་མེ་སོགས་ལས་ཧ་ཤང་གི་ལྟ་བ་འདི་ཉིད་མཐའ་གཅིག་ཏུ་འགོག་གིན་ཡོད་པ་ལྟར་སྣང་ཡང་།ཕྱིས་སུ་རབ་གསལ་བརྒལ་ལན་ནང་དུ།གལ་ཏེ་ཧ་ཤང་གིས་རྣམ་པར་མི་རྟོག་པའི་ཡེ་ཤེས་མདོ་དང་བསྟན་བཅོས་ཆེན་པོ་རྣམས་ལས་ཇི་སྐད་གསུངས་པ་ལྟར་གཏན་ལ་ཕེབས་ཡོད་ན།སྦྱིན་སོགས་ཐབས་ཀྱི་ཆ་བཀག་པ་འབའ་ཞིག་ཏུ་བསྟན་པ་སྐད་དུ་དེང་སང་བཤད་པའི་རྣ་ཐོས་གཏམ་རྒྱུད་འདི་ཡང་མི་བདེན་པར་ངེས་ཏེ།ཞེས་གསུངས་ནས་ཧ་ཤང་སྐོར་གྱི་སྒྲུང་གཏམ་དེ་དག་ལགཏམ་རྒྱུདཅེས་པའི་མིང་གིས་བཏགས་ཏེ་དེ་ཉིད་མི་བདེན་པ་ཡང་ཡིན་སྲིད་པའི་ཐེ་ཚོམ་གྱི་རྣམ་འགྱུར་བསྟན་གནང་བ་རེད།